पाएं अपने शहर की ताज़ा ख़बरें और फ्री ई-पेपरडाउनलोड करें
अंत्योदय वर्ग के 18 प्लस को वैक्सीन लगाने दूसरे दिन सेंटरों की संख्या बढ़ाई गई लेकिन इसके बावजूद वैक्सीनेशन गति नहीं पकड़ पाया। दूसरे दिन भी 520 लोग ही अंत्योदय वर्ग के वैक्सीन लगवाने पहुंचे। इधर स्वास्थ्य विभाग ने 5 मई तक जिले के सभी अंत्योदय वर्ग के लोगों का वैक्सीनेशन कार्य पुरा करने का लक्ष्य रखा है जो पुरा होना संभव नहीं है।
अंत्योदय वर्ग के लिए कांकेर विकासखंड में दो वैक्सीनेशन सेंटर बढ़ाए गए। गाम पटौद में 40 लोग वैक्सीन लगवाने पहुंचे। यहां पटौद के अलावा बेवरती, अंजनी, पुसावंड, पुसवाड़ा के ग्रामीण पहुंचे। ग्राम बागोडार के अंतर्गत 20 गांव पड़ते हैं लेकिन सिर्फ दो गांव बागोडार व मुड़पार से 18 लोग ही वैक्सीन लगवाने पहुंचे। 3 मई को धनेलीकन्हार सेंटर में 50 लोग वैक्सीन लगवाने पहुंचे। नरहरपुर के ग्राम बासनवाही प्राथमिक स्वास्थ्य केंद्र में 18 लोग वैक्सीन लगवाने पहुंचे। पखांजुर में 3 मई को 290 ने पहुंच वैक्सीन लगवाई। भानुप्रतापपुर के संबलपुर में 59 लोग वैक्सीन लगवाने पहुंचे। कोरर में 10 लोग वैक्सीन लगवाने पहुंचे। वही कच्चे व केंवटी को भी वैक्सीनेशन सेंटर बनाया गया था लेकिन यहां कोई भी वैक्सीन लगवाने नहीं पहुंचा।
अंत्योदय कार्डधारियो का लक्ष्य पूरा करना था 5 तक
स्वास्थ्य विभाग ने एक लक्ष्य बनाया था कि 5 मई तक 18 वर्ष से अधिक उम्र के अंत्योदय कार्डधारी लोगों का वैक्सीनेशन पूरा करना है। लेकिन जिस गति से वैक्सीनेशन चल रहा है उससे तो महीने भर में भी सभी को वैक्सीन लग पाना संभव नहीं है।
प्रचार-प्रसार किया जा रहा : नोडल अधिकारी
कांकेर टीकाकरण के जिला नोडल अधिकारी डा आई के सोम ने कहा अंत्योदय वर्ग के 18 से अधिक उम्र के लोगों को वैक्सीन लगाने सेंटर बढ़ाने के साथ प्रचार प्रसार किया जा रहा है। गांव में मुनादी भी कराई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn